is fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs is is is is en ceb is hu is is is is de is is is is is is is is en is is is is is is hu is is is is de is is is is is is is is en is is is is is en en en en is sk is is ja is en is sk is en ru is hu is is id is id is es is hu is is is is is is is is is is is ja sk en is is is sk is is sv is is is is sk is sv is is is ja is en sk is is is is is is is nn is is de is is pt de is is sk eo et de is fr fr ceb is is ja ceb en is is is is pt is is ga is cs pt is is is is ja is en ceb is fr is is is is is is is en ceb is ja is en is ceb is pt is ca is is pt is hbs_lat pt is pt et is is ceb en is is pl pam is en is is is is is is en is is is is is is uk is war es en cs is is is is es is is is is ceb pt is is is en pam is pt is is is is is is is en is is is is is fr is uk is es is is cs is es is is es is is is is ceb en is is is pam is en is is is is is is is is is is is is is uk is es cs cs is is is is is es is is is ceb en is cs is pam is en is is is is is is is is is is is is is uk is es is is cs is is es is is is ceb en is is is pam is en is is is is is is is en is is is is is fr is uk is es is is is cs is is is is sv is is is ceb en is is is pam is en is is is is is is is is is is is is fr is uk is es is en cs is is is is es is is is ceb en et is is pam is en is is is is is is is is is is is fr is uk is war is is is en cs is is es is is is ceb en is is is pam is en is is is is is is is is is is is is uk is war is is is en cs is is is es is is is ceb it is is is pam is it is is is is is is is is is is fr is uk is is is is cs is is is es is is is ceb en is is is pam is en is is is is is is is en is is is is is fr is uk is es is is is cs is is is is sv is is is is is en en is is en is en en is is is ca en en en is sk is is en en is is ko is ca is nb et pt is is is is ca en en en is en es
Lissabon frá Akureyri | Vita
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
Heillandi borg og frábært mannlíf
Þessi ferð er uppseld. Vinsamlegast hafið samband til að fá nánari upplýsingar. Hægt er að senda okkur tölvupóst á info@vita.is. Síminn er 570-4444.
Fararstjórar: Katrín Perla Gunnarsdóttir og Helgi Sigurðsson
Dýrðlegar gamlar götur, víðfræg menningarsöfn, frábær hönnunarsöfn og verslanir, mannlífsblanda, götuveitingahús og lifandi næturlíf.
Allt eru þetta nöfn sem aðdáendur borgarinnar gefa.
Sagt er að besta leiðin til að kynnast borginni sé að villast í gamla borgarhlutanum. Dásamlegt er að rölta um hin þröngu steinlögðu stræti, detta inn á Art Noveau kaffihúsin við Rossio og Praca do Commercio eða önnur þjóðsöguleg kaffihús og horfa í kring um sig á mannlífið. Skoða forna listmuni og nútímalist á söfnum á borð við Gulbenkian safnið, Nútímalistasafnið, Berardo hönnunarsafnið og öðrum víðfrægum söfnum. Hér úir og grúir af menningu, vilji maður það við hafa. Hér eru líka allskonar verslanir út um allt, verslunarmiðstöðvar og ótrúlegir flóarmarkaðir og sérbúðir í bland við hátískuna.
Áhugavert getur verið að fá sér far með gömlu járnbrautinni gegnum miðborgina og uppgötva að sérhvert hús og sérhver gata á sér sína sögu. Skemmtana- og næturlíf Lissabon er kafli útaf fyrir sig. Sérviskuleg sælkeraveitingahús og skyndibitastaðir eru hér jafnrétthá og úrval þjóðlegra og alþjóðlegra rétta er gífurlegt. Lissabon er spennandi kostur fyrir matgæðinga og almennt er talið að gæði veitingahúsa séu hér mjög mikil.
Að nálgast Lissabon af hafi, eða sunnan yfir "25. apríl brúna" og upplifa hvernig borgin breiðir út faðminn móti komumanni, er mynd sem enginn getur gleymt sem upplifað hefur. Þá skilur maður gælunafnið sem hún fékk á öldinni sem leið - Hvíta perlan í suðri.
Íslenskir salt- og saltfisk- kaupmenn, sem þangað sóttu voru líka metnir sem þjóðhöfðingjar - mennirnir frá eyjunni norðlægu, þaðan sem besti saltfiskurinn kom - saltfiskurinn sem skyldi verða Jólamáltíðin. Gilti þá einu hvað einvaldurinn og harðstjórinn Antonio de Oliveira Salazar lagði á þjóð sína af klöfum og harðræði "bacalao Islandia" skyldi verða á borðum ríkra og fátækra á Jólum.
Borgin á sér mikla og stórfenglega sögu og er afar skemmtileg að heimsækja. Hún er höfuðborg hins forna landkönnunar- og nýlenduveldis Portúgala. Sagan lifir hér í menningunni, söfnunum, gömlum götum og byggingum. Hinni gömlu byggingarhefð er hér vel við haldið í gömlum og mörgum tilfellum endurgerðum mannvirkjum, kirkjum, kastölum, brúm og götum. Samt er Lissabon spennandi nútímaborg.
Þetta er Lissabon, gamaldags borg og nútímaleg um leið.
Vekjum athygli á gistináttaskatti sem borgaryfirvöld í Lissabon innheimta af ferðamönnum. Þetta eru € 1 á mann á nótt og greiðist beint til hótels við brottför. Einnig þarf að borga € 1 á mann við komuna til landsins. Verð er birt með fyrirvara um breytingar.
Fararstjórar: Katrín Perla Gunnarsdóttir og Helgi Sigurðsson
Dýrðlegar gamlar götur, víðfræg menningarsöfn, frábær hönnunarsöfn og verslanir, mannlífsblanda, götuveitingahús og lifandi næturlíf.
Allt eru þetta nöfn sem aðdáendur borgarinnar gefa.
Sagt er að besta leiðin til að kynnast borginni sé að villast í gamla borgarhlutanum. Dásamlegt er að rölta um hin þröngu steinlögðu stræti, detta inn á Art Noveau kaffihúsin við Rossio og Praca do Commercio eða önnur þjóðsöguleg kaffihús og horfa í kring um sig á mannlífið. Skoða forna listmuni og nútímalist á söfnum á borð við Gulbenkian safnið, Nútímalistasafnið, Berardo hönnunarsafnið og öðrum víðfrægum söfnum. Hér úir og grúir af menningu, vilji maður það við hafa. Hér eru líka allskonar verslanir út um allt, verslunarmiðstöðvar og ótrúlegir flóarmarkaðir og sérbúðir í bland við hátískuna.
Áhugavert getur verið að fá sér far með gömlu járnbrautinni gegnum miðborgina og uppgötva að sérhvert hús og sérhver gata á sér sína sögu. Skemmtana- og næturlíf Lissabon er kafli útaf fyrir sig. Sérviskuleg sælkeraveitingahús og skyndibitastaðir eru hér jafnrétthá og úrval þjóðlegra og alþjóðlegra rétta er gífurlegt. Lissabon er spennandi kostur fyrir matgæðinga og almennt er talið að gæði veitingahúsa séu hér mjög mikil.
Að nálgast Lissabon af hafi, eða sunnan yfir "25. apríl brúna" og upplifa hvernig borgin breiðir út faðminn móti komumanni, er mynd sem enginn getur gleymt sem upplifað hefur. Þá skilur maður gælunafnið sem hún fékk á öldinni sem leið - Hvíta perlan í suðri.
Íslenskir salt- og saltfisk- kaupmenn, sem þangað sóttu voru líka metnir sem þjóðhöfðingjar - mennirnir frá eyjunni norðlægu, þaðan sem besti saltfiskurinn kom - saltfiskurinn sem skyldi verða Jólamáltíðin. Gilti þá einu hvað einvaldurinn og harðstjórinn Antonio de Oliveira Salazar lagði á þjóð sína af klöfum og harðræði "bacalao Islandia" skyldi verða á borðum ríkra og fátækra á Jólum.
Borgin á sér mikla og stórfenglega sögu og er afar skemmtileg að heimsækja. Hún er höfuðborg hins forna landkönnunar- og nýlenduveldis Portúgala. Sagan lifir hér í menningunni, söfnunum, gömlum götum og byggingum. Hinni gömlu byggingarhefð er hér vel við haldið í gömlum og mörgum tilfellum endurgerðum mannvirkjum, kirkjum, kastölum, brúm og götum. Samt er Lissabon spennandi nútímaborg.
Þetta er Lissabon, gamaldags borg og nútímaleg um leið.
Vekjum athygli á gistináttaskatti sem borgaryfirvöld í Lissabon innheimta af ferðamönnum. Þetta eru € 1 á mann á nótt og greiðist beint til hótels við brottför. Einnig þarf að borga € 1 á mann við komuna til landsins. Verð er birt með fyrirvara um breytingar.
Þessi ferð er uppseld. Vinsamlegast hafið samband til að fá nánari upplýsingar. Hægt er að senda okkur tölvupóst á info@vita.is. Síminn er 570-4444.
 Verslun og afþreying
Flogið með Icelandair í beinu leiguflugi.
Vekjum athygli á gistináttaskatti sem borgaryfirvöld í Lissabon innheimta af ferðamönnum. Þetta eru € 1 á mann á nótt og greiðist beint til hótels við brottför. Verð er birt með fyrirvara um breytingar.
Einnig þarf að borga € 1 á mann við komuna til landsins.
Leyfilegt er að taka með eina 23 kg tösku á mann og handfarangur skv. reglum Icelandair.
Hægt er að bóka akstur til og frá flugvelli og þarf að greiða fyrir það sérstaklega. Frá flugvellinum til miðborgarinnar er um 20 mínútna akstur.
Frá 26. október til 30. mars er Lissabon á sama tíma og Ísland, en frá 30. mars til 25. október er klukkan í Lissabon einum tíma á undan klukkunni á Íslandi.
Er 2 Evrur á mann á dag og greiðist beint á hótelin í lok dvalar.
Lang flestar búðir og veitingastaðir taka öll helstu kreditkort. Ekki er hægt að treysta því að hægt sé að greiða fyrir vöru eða þjónustu með debetkorti, en að sjálfsögðu er hægt að taka pening út úr hraðbönkum, hvort sem er út á kredit- eða debetkort. Nota þarf PIN-númer á allar greiðsluvélar. Þetta á við bæði um verslanir og veitingastaði.
Fyrir þá sem ekki vilja ganga eru leigubílar á hverju strái. Einnig er hægt að nota sporvagna og jarðlestir.
Ávallt skal drekka flöskuvatn en kranavatn er í góðu lagi til tannburstunar og þvotta.
Það er ekki nauðsynlegt að skilja eftir þjórfé en þó er það oft gert. Á veitingastöðum: Ca 5% af heildarreikningi. 10% er ofrausn.
Öllum ferðalöngum er ráðlagt að fara vel yfir sínar tryggingar áður en lagt er af stað í ferðalag og kaupa sérstaka ferðatryggingu sé hún ekki þegar innifalin
Verslun og afþreying 
Lissabon, borgarferð - hálfs dags ferð.
Ekið er niður í Belém hverfið, eitt allsherjar minnismerki um auðlegðina sem streymdi til borgarinnar strax í upphafi landafunda Portúgala og inní nýlendutímabilið. Stoppað er við Belém turninn, sem er glæsilegasti fulltrúi "Manúelska byggingastílsins", þess eina sem talist getur sér-portúgalskur byggingarstíll. Aftur er stoppað við hið glæsilega minnismerki um landafundina  vígt árið 1960 - haldið áfram að Híroímusarkirkju og klaustri og kirkjan heimsótt.   Ferðinni er haldið áfram og gengið um allra elsta hluta borgarinnar, kannski þann eina sem enn stendur frá því fyrir jarðskjálftann mikla árið 1755.   Að lokum er ekið um glæsitorgin "Praca do Comércio" (Viðskiptatorgið), Rossiotorg og svo áfram upp "Avenida da Liberdade" (Frelsisbreiðgötuna), fram hjá styttunni af Markgreifanum af Pombal og þaðan heim á hótel.
Þeir sem vilja geta farið úr rútunni við Rossio torg og notið þess sem eftir lifir dags í borginni.
Ferðin tekur 4 - 5 klst.
Innifalið: Akstur, aðgangseyrir að Híroímusarkirkju og klaustrinu og íslensk fararstjórn.
Fjallaþorpið Sintra og strandbærinn Cascais.
Ekið uppí Sintra fjöllin og komið í gamla bæinn í Sintra sem varð til vegna nálægðar við "Palace National", Þjóðarhöllina, sem reyndar að uppruna var veiðihús konungsfjölskyldunnar. Bærinn hefur verið á minjaskrá UNESCO síðan 1995. Við heimsækjum Þjóðarhöllina og gefinn er frjáls tími.  Frá Sintra höldum við suður með ströndinni allt til Cascais, gamla fiskiþorpsins, sem lætur sér fátt um finnast um fyrirferðamikla ferðamennsku, en geymir enn sögu aldanna - engin bryggja, bara gamlir blámálaðir trébátar liggjandi við ból, eftir að þeir komu heim hlaðnir fiski í byrtingu. Gefinn er frjáls tími í miðbænum, fyrir hádegisverð. Loks er haldið áfram með ströndinni á áttina til Lissabon, gegnum Estoril, með sínu fræga spilavíti og garði í frönskum stíl.
Ferðin tekur um 5 klst.
Innifalið: Akstur, aðgangseyrir í Þjóðarhöllina í Sintra og íslensk fararstjórn.
Lissabon er borgin fyrir þig.
Feira da Ladra: Eða "Þjófamarkaðurinn" er skrautlegur flóamarkaður á Campo de Santa Clara rétt við kirkju heilags Vincents. Sjálfsagt að taka frægasta sporvagn Lissabon, nr. 28, þangað uppeftir. Opinn á laugardögum frá ca 06.00 til 16.00.
Mercado da Ribeira: Einn af 10-12 innimörkuðum í Lissabon, rétt hjá járnbrautarstöðinni  Cais do Sodré við Tejo-ána. Aðallega matvörumarkaður, opinn fö og lau ca 08.00 til 14.00 og 15.00 til 19.00, en á sunnudögum eru seldir þar listmunir, bækur o.fl. á 1. hæð.
Á flestum mörkuðum eru greiðslukort ekki samþykkt og borga þarf með reiðufé. Sjálfsagt að prútta verð niður um ca 50%. Á mörkuðum er einnig nauðsynlegt að vera á varðbergi gagnvart vasaþjófum.
El Corte Inglés: (Praça de Espagna/Spánartorg) Opið frá 10.00-23.30 fö og lau.
Amoreiras: (Avenida Engenheiro Duarte Pacheco, Amoreiras) Opið frá 10.00 – 23.00 alla daga. Elsta „kringla“ borgarinnar. Var opnuð um miðjan 9. áratug síðustu aldar.
Centro Colombo: (Avenida Lucíada, Benfica) Opið frá 10.00 – 24.00 alla daga. Risakringla!
Parque das Nações: Garður fyrir börn á öllum aldri á Heimssýningarsvæðinu 1998. Portúgalir eru stoltastir af Oceanário, sjávardýrasafninu. Á brautarstöðinni við garðinn, Estacao do Oriente, er listaverk eftir Erró. Hentugast að fara með leigubíl eða jarðlest.
Casadefado: Talað er um "fado" sem ,Seiðmagnaða portúgalska þjóðlagatónlist og eru staðir "Casa" í Lissabon sem bjóða upp á slíka tónlist. Mikil aðsókn er á þessa staði svo það er vissara að biðja hótelið að bóka borð fyrir sig á e-h af neðangreindum stöðum
Senhor Vinho: (Rua do Meio á Lapa)
A Severa: (Rua das Gáveas 51)
Adega Machado: í Bairro Alto þar sem flestir fado-staðirnir eru.
Að borða góðan mat og tilla sér niður á gömlu kaffihúsi við fallegt torg er órjúfanlegur partur af góðri borgarferð.
 Söfn í Lissabon
Borg fyrir fótboltaunnendur 
Hér gefur að sjá lista af veitingastöðum og kaffihúsum sem innfæddir og íslenskir ferðalangar hafa mælt með í Lissabon.
Tavares: Rua da Misericórdia 35, Chiado. Elsti veitingastaður borgarinnar!
Pap´ Açorda: Einn af bestu veitingastöðunum í Bairro Alto
Í verslunarmiðstöðvunum eru að sjálfsögðu veitingastaðir af ýmsu tagi.
Café A Brasileira: Eitthundrað ára gamalt „listamannakaffihús“. Bronsstytta af skáldinu Fernando Pessoa fyrir utan.
Antiga Confeitaria de Belém:  Rómaðar rjómakökur af ýmsu tagi... Sagt vera elsta kaffihús Lissabon.
Café Martinho da Arcada: Á Hallartorginu/Praça do Comércio. Starfrækt síðan 1782.
Café Nicola: Á Rossio-torgi. Einnig starfrækt síðan síðla á 18. öld.
Pastelaria Suica: Á Rossio-torgi. Vinsælt kaffi- og kökuhús. Starfrækt síðan 1922.
Hægt er að bóka skoðunarferð um völlinn, keyra þangað á eigin vegum eða nota almennings samgöngur.
 Veitingastaðir og Kaffihús
Söfn í Lissabon 
Lissabon er heimili Benfica fótboltaklúbbsins. Taktu þér tíma og heimsóttu "Estádio da Luz" leikvanginn.
Völlurinn er ca 8 km norður af miðborg Lissabon.
Hægt er að bóka sig í skoðunarferð um völlinn en best er að ferðast með jarðlestinni frá miðbænum til vallarins. Best er þá að taka bláu línuna.
Almenningsvagnar sem fara framhjá leikvanginum eru 703, 726, 729, 750, 765, 767, 768, og 799.
Hægt er að kaupa miða fyrir leiki Benfica á þessari vefsíðu, eða í miðasölu á staðnum. Oftast er hægt að bóka miða á leik með smá fyrirvara.
Stundum er hægt að kaupa miða samdægurs.
Borgin hefur að geyma aragrúa af áhugaverðum söfnum. Hér er listi af nokkrum menningar- og hönnunarsöfnum.
 Borg fyrir fótboltaunnendur
Veitingastaðir og Kaffihús 
Sagan lifir hér í menningunni og söfnunum.
(Avenida de Berna 45.) Ekki mjög stórt, en eitt  fallegasta og fjölbreytilegasta safn sinnar tegundar í heimi. Alþjóðlegt  hágæðasafn! Opið frá 10.00-17.45.  Við hliðina er safn nútímalistar: Centro de Arte Moderna.
Museu National de Arte Antiga:
(Rua das Janelas 95.) Evrópsk og portúgölsk list og listiðnaður frá 14. fram til 20. aldar; m.a. meistarastykki portúgalskrar málaralistar á sex myndtöflum.
Þær nefnast: „Vegsömum heilags Vincents“ eftir Nuno Gonçalves, eitt frægasta verk flæmska málarans Hieronymus Bosch. Þrískipt altaristafla sem heitir Freisting heilags Antóníusar, uppáhaldsdýrlings Lissabonbúa. „Heilagur Hieronymus“ eftir þýska málarann Albrecht Dürer. Þarna eru einnig frægar myndir eftir van Dick og Cranach, eftir Spánverjann Velasques og Ítalann Piero della Francesca af heilögum Ágústínusi o.fl. Opið 10.00-18.00 föstudaga og laugardaga.
(Centro Cultural de Belém) Eitt þekktasta einkasafn í heimi.  Myndir m.a. eftir Hans Arp, Salvadore Dalí, Max Ernst, Joan Míro og Pablo Picasso.
Opið alla daga 10:00-19:00.
Casa das Histórias í Cascais:
Sýnir „frásagnarlist“  frægasta portúgalska kvenmálarans í dag, Paula Rego. Einnig eru verk eftir listakonuna á Museu da Presidência í Lissabon.
Museu Nacional dos Coches:
(Praça Alfonso de Albuquerque, Belém.) Safn glæsivagna kóngafólks. 10.00-18.00. + fjölmörg önnur söfn, m.a. Museu nacional de Azulejo og Mueu do Fado á bökkum Tejo-ár.
Lutecia Smart Design Hotel
Lutecia Smart Design Hotel
Mjög gott nýuppgert hótel á frábærum stað í miðborg Lissabon. Skemmtilegt þema er á hverri hæð fyrir sig, diskó, allt hvítt, himinblátt eða sjóðheitt. Átta hæðir, hver hönnuð á sinn hátt. Heilsulind, dekur, góður matur og stutt í verslanir, veitingastaði og líf og fjör á Avenida de Roma.
Í þessu níu hæða hóteli eru 175 rúmgóðar vistarverur sem skiptast í herbergi sem rúma frá tveimur og allt að sex einstaklinga og tveggja manna svítur. Allar eru þær nýuppgerðar, hver í sínum skemmtilega stíl. Innréttingar eru nútímalegar en litir, lýsing og skrautmunir eru mismunandi. Parkett er á gólfum. Öll nútímaþægindi eru til staðar, stillanleg loftkæling og upphitun, sími, flatskjársjónvarp með gervihnattarásum, smábar, öryggishólf og ekki má gleyma espresso-kaffivélinni. Hárþurrka er á baðherbergjum og baðvörur og ókeypis nettenging á öllum herbergjum. Stórir gluggar með góðu útsýni eða svölum eru við öll herbergi.
Ríkulegt morgunverðarhlaðborð með heitum og köldum réttum er í veitingasal. Á veitingastaðnum In Fusion er mikill metnaður lagður í matargerðina – hingað koma fleiri en bara hótelgestir. Áherslan er á portúgalska matargerð í bland við indverska, ávallt með frumleika og ferskt hráefni í forgrunni. Á setustofubarnum er gott úrval drykkja í boði ásamt léttum réttum og snarli og þar er hægt að
Ef ætlunin er ekki einungis að æða út um alla borg heldur ná góðri hvíld á stuttum tíma er þetta rétti staðurinn. Heilsulindin býður upp á líkamsmeðferðir af öllum gerðum, slakandi, hressandi, sogæðanudd og vaxmeðferðir. Líkamsræktaraðstaðan er einnig góð.
Lutecia hótelið er á frábærum stað í rólegri götu í miðborginni, örstutt frá lífinu og fjörinu á Avenida de Roma þar sem úir og grúir af veitingastöðum og verslunum. 200 metrar eru í næstu neðanjarðarlestarstöð og því stutt í öll helstu kennileiti, söfn, verslanir og hvað annað sem hugurinn girnist.
Miðbær: Örstutt frá Avenida de Roma
Veitingastaðir: Á hóteli og allt um kring
Verönd/svalir: Stórir gluggar með góðu útsýni eða svölum við herbergi.
Stendur við aðalbreiðstræti borgarinnar
Gróðursæll garður með útisundlaug
Einstaklega glæsilegt og sjarmerandi hótel á frábærum stað við Avenida de Liberdad-breiðstrætið í hjarta borgarinnar. Stutt í lúxusverslanir, gamla bæinn og golfvelli.
Í hótelinu eru 306 vistarverur, allt frá 20 fm herbergjum sem rúma tvo til þrjá, 40 fm svítum og upp í 250 fermetra íbúð. Vistarverur eru hinar glæsilegustu, innréttingar eru mismunandi en allar í klassískum stíl. Allar eru þær hið minnsta búnar stillanlegri loftkælingu og upphitun, flatskjársjónvarpi með gervihnattarásum, síma, smábar, öryggishólfi, kaffivél, straujárni og strauborði. Á baðherbergjum er hárþurrka og baðvörur. Þráðlaust net stendur gestum til boða gegn gjaldi.
Þó að Tivoli Lisboa standi við aðalbreiðstræti borgarinnar er gróðursæll garður með útisundlaug við hótelið. Þar er upplagt að njóta hvíldar frá ys og þys borgarlífsins um stund, sleikja sólina og slökkva þorstann við sundlaugarbarinn. Þar er einnig líkamsræktaraðstaða og hægt er að panta nudd.
Veitingastaðirnir í hótelinu eru tveir. Á Brasserie Flo Lisboa á jarðhæðinni er áherslan á franska matargerð. Á efstu hæðinni er Terraço, þar sem hefðbundin portúgölsk matargerð er í hávegum höfð og vínseðillinn er tilkomumikill. Útsýnið þaðan yfir borgina er einstakt og það sama má segja um Sky barinn þar sem njóta má lifandi tónlistar á kvöldin. Við gestamóttökuna er Tivoli Caffe Lisboa þar sem boðið er upp á létta tapasrétti og snarl yfir daginn og fram á kvöld, en einnig sætabrauð, kaffi og úrval kokteila.
Móttakan er opin allan sólarhringinn, þar er töskugeymsla, hraðbanki, þvottaþjónusta og þurrhreinsun. Funda- og veislusalir eru 18 og aðstaða öll til fyrirmyndar.
Tivoli Lisboa er frábærlega staðsett, hvort sem ætlunin er að njóta borgarinnar og alls sem hún hefur upp á að bjóða, eða spila golf upp á hvern dag. Glæsilegar hátískuverslanir, veitingastaðir og garðar eru allt um kring. Jarðlestarstöð er rétt við hótelið, gamli bærinn er í léttu göngufæri og heilir 18 golfvellir eru í þægilegri akstursfjarlægð, þar af 4 innan við 30 km frá hótelinu.
Veitingastaðir: Á hóteli og allt um kring
Holiday Inn Lisbon, Continental
Calouste Gulbenkian safnið í göngufæri
10 mín með Metro í miðborgina
Holiday Inn Lisbon, Continental
Gott hótel þar sem stutt er í verslanir og veitingastaði. Metro stöðin Campo Pequeno er í 200 metra fjarlægð frá hótelinu.
Í hótelinu eru 220 vistarverur sem skiptast í herbergi sem rúma tvo einstaklinga eða þrjá ef bætt er við rúmi og svítur sem rúma allt að fjóra. Innréttingar eru klassískar og stílhreinar, í millidökkum við og hlýjum litum. Parkett er á gólfum. Þægindi eins og stillanleg loftkæling og upphitun eru í öllum vistarverum, sími, útvarp, flatskjársjónvarp með gervihnattarásum, smábar, ísskápur, öryggishólf og aðstaða til að laga te og kaffi. Á baðherbergjum er baðker, hárþurrka og ókeypis baðvörur. Þráðlaus nettenging er á herbergjum og ókeypis í sameiginlegum rýmum.
Morgunverðarhlaðborð er í veitingasalnum með heitum og köldum réttum. Í hádeginu er hægt að velja á milli hlaðborðsveitinga og rétt af matseðli og á kvöldin eru í boði ljúffengir portúgalskir og alþjóðlegir réttir af matseðli. Á setustofubarnum er andrúmsloftið afslappað og þar er kjörið að slaka í lok dags með svalandi drykk við hönd. Þar er einnig í boði snarl og léttir réttir.
Líkamsræktaraðstaðan í hótelinu er ekki stór í sniðum en þó vel nothæf og tækin eru nýleg.
Gestamóttakan er opin allan sólarhringinn er þar er boðið upp á gjaldeyrisskipti, töskugeymslu, þvotta- og strauþjónustu og samdægurs þurrhreinsiþjónustu.
Holiday Inn Lisbon er á mjög góðum stað í borginni. Campo Pequeno neðanjarðarlestarstöðin er rétt hjá og því auðvelt að komast í allar áttir til að skoða söfn og önnur kennileiti. Stutt er í verslunargötur og iðandi mannlíf með veitingastöðum og börum á hverju strái.
Miðbær: Stutt frá gamla miðbænum
Veitingastaðir: Á hóteli og allt um kring
Nettenging: Ókeypis í sameiginlegum rýmum
Mjög gott hótel á góðum stað í miðborg Lissabon. Auðvelt er að komast til og frá flugvellinum með neðanjarðarlest sem stoppar stutt frá hótelinu og beint í iðandi mannlífið í miðbænum.
Í hótelinu eru 300 vistarverur sem skiptast í herbergi fyrir einn til þrjá einstaklinga og svítur sem rúma allt að fjóra. Innréttingar eru nútímalegar og hlýlegar og teppi er á gólfum. Nútímaþægindi eins og loftkæling er í öllum vistarverum, sími, útvarp, háskerpu flatskjársjónvarp með gervihnattarásum og smábar. Á baðherbergjum er sturta, hárþurrka og ókeypis baðvörur. Þráðlaus nettenging er á herbergjum og ókeypis í sameiginlegum rýmum. Útsýnið úr mörgum herbergjanna er einstaklega falleg, yfir Tagus-ána.
Morgunverðarhlaðborð með heitum og köldum réttum er í veitingasal. Útsýnið úr veitingastaðnum Navegadores er stórkostlegt, þar hanga nútímalistaverk á veggjum og maturinn er ljúffengur. Áhersla er á portúgalska og alþjóðlega rétti af hlaðborði og matseðli. Á Adamastor-barnum er ríkulegt úrval kokteila og annarra áfengra og óáfengra drykkja.
Gestir hafa aðgang að Olaias-heilsulindinni sem er í 100 metra fjarlægð frá hótelinu. Þar er úti- og innisundlaug, tennis- og skvassvellir, nuddpottar, gufubað og þurrgufa, líkamsræktaraðstaða og veitingastaður, auk þess sem boðið er upp á líkamsmeðferðir af öllum gerðum. Þar er einnig snyrti- og hárgreiðslustofa.
Gestamóttakan er opin allan sólarhringinn er þar er gjafavöruverslun, hraðbanki, töskugeymsla og strauþjónusta.
Altis Park  er á mjög góðum stað stutt frá miðbænum. Auðvelt er að komast að hótelinu frá flugvellinum með neðanjarðarlest sem stoppar stutt frá. Einnig er auðvelt að komast með almenningssamgöngum í söfn, kirkjur, verslunarhverfi og að öllum helstu kennileitum í þessari hæðóttu borg. Hún gæti annars reynst erfið yfirferðar á tveimur jafnfljótum.
Veitingastaðir: Á hóteli og allt um kring
Heilsulind: 100 m frá hótelinu.
Nettenging: Ókeypis í sameiginlegum rýmum.
Fallegur og gróinn garður
Mjög gott nýlega uppgert hótel. 3km frá breiðgötunni Avenida da Liberdade. Verslunargötur og veitingastaðir rétt við hótelið og stutt er í dýragarðinn.
Í hótelinu eru 577 fallega innréttaðar vistarverur sem skiptast í tveggja manna herbergi og svítur, hægt er að bæta við rúmi. Innréttingar eru klassískar og stílhreinar, í hlýjum litum. Teppi er á gólfum. Loftkæling og upphitun er í öllum herbergjum, flatskjársjónvarp með gervihnattarásum, öryggishólf, straujárn og strauborð og aðstaða til að laga kaffi og te. Vatn á flöskum fæst gegn gjaldi. Á baðherbergjum er baðker, hárþurrka og baðvörur. Svítum fylgja baðsloppar og inniskór.  Gluggar ná frá gólfi upp í loft og litlar svalir með útsýni yfir hótelgarðinn eða borgina eru við öll herbergin. Þráðlaust internet er gestum að kostnaðarlausu í sameiginlegum rýmum en gegn gjaldi á herbergjum.
Morgunverðarhlaðborð með heitum og köldum réttum er í veitingasal. Á veitingastaðnum Citrus eru í boði fjölbreyttir portúgalskir og alþjóðlegir rétti af matseðli. Við veitingastaðinn er bar með úrvali portúgalskra víntegunda. Tapas & Tiles er veitingastaður og bar með verönd sem snýr út að grónum hótelgarðinum. Þar eru í boði léttir réttir og kokteilar af ýmsum gerðum. Auk þess eru matar- og drykkjarsjálfsalar í hótelinu.
Þó að Marriott sé í miðborg Lissabon er hótelgarðurinn fallegur og gróinn og þar er sundlaug með sólbekkjum í kring og handklæðum. Líkamsræktaraðstaðan er hin ágætasta og er opin allan sólarhringinn.
Gestamóttakan er opin allan sólarhringinn, þar er hraðbanki, töskugeymsla og þvotta- og þurrhreinsiþjónusta, auk gjafaverslunar. Starfsfólk aðstoðar við miðakaup og bílaleigu.
Lisbon Marriott er mjög gott hótel þar sem verslanir og veitingastaðir eru allt um kring. Dýragarðurinn er í göngufæri og með almenningssamgöngum er auðvelt að komast að öllum helstu söfnum og kennileitum.
Veitingastaðir: Á hóteli og allt um kring
Miðbær: 3 km frá Avenida da Liberdade.
Nettenging: Gegn gjaldi á herbergjum, frítt í sameiginlegum rýmum.
Stutt í næstu Metro stöð
Mjög gott hótel þar sem verslanir og veitingastaðir allt um kring, þakverönd með sundlaug og bar og frábæru útsýni. Auðvelt er að komast að  helstu söfnum og kennileitum með almenningssamgöngum.
Í hótelinu eru 169 rúmgóð herbergi sem rúma tvo til fjóra einstaklinga og svítur sem rúma tvo fullorðna. Innréttingar eru klassískar og stílhreinar, í millidökkum við, hvítu og bláu. Sjálfsögð þægindi eins og stillanleg loftkæling og upphitun eru í öllum vistarverum, sími, flatskjársjónvarp með gervihnattarásum, smábar, öryggishólf og aðstaða til að laga te og kaffi. Nýbúið er að leggja parkett á öll herbergin. Á baðherbergjum er baðker, baðvigt, hárþurrka og ókeypis baðvörur. Þráðlaus nettenging stendur gestum til boða á herbergjum og er ókeypis í sameiginlegum rýmum.
Á veitingastaðnum Vasco da Gama er boðið upp á ríkulegt morgunverðarhlaðborð og í hádegi og á kvöldin er áherslan á portúgalska og Miðjarðarhafsrétti úr ferskasta fáanlega hráefni. Til að slaka á eftir langan dag er upplagt að setjast niður á Almirante-barnum með svalandi fordrykk eða slakandi koníak eða kamillute. Við mælum einnig með að njóta úrvalsins af víni úr næsta nágrenni og fjölda bjórtegunda.
Líkamsræktaraðstaða sem opin er allan sólarhringinn er í hótelinu og á þakveröndinni er lítil útisundlaug þar sem hægt er að kæla sig niður yfir daginn. Þar er einnig bar þar sem boðið er upp á snarl og rétta rétt auk ljúffengra drykkja af öllum gerðum.
Gestamóttakan er opin allan sólarhringinn er þar er hraðbanki, boðið upp á gjaldeyrisskipti, töskugeymslu, þvotta-, þurrhreinsi og strauþjónustu.
Leigubílar stoppa fyrir utan hótelið og stutt er í almenningssamgöngur. Verslanir og veitingastaðir og líka fínn veitingastaður á hótelinu.
Veitingastaðir: Á hóteli og allt um kring
Amoeiras-verslanaklasinn er gegnt hótelinu
Glæsileg ráðstefnuaðstaða, fínt fyrir árshátíðir
Mjög flott 5 stjörnu hótel í göngufæri við Marquês do Pombal torgið og breiðgötuna Av. da Liberdade. Gegnt hótelinu er Amoeiras-verslanaklasinn, ein helsta verslunarmiðstöðin í Lissabon með 250 verslanir og veitingastaði.
Á hótelinu eru 263 rúmgóð herbergi á 21 hæð, fallega innréttuð og búin öllum þægindum, svo sem sérbaðherbergi, síma með mótaldi, sjónvarpi, útvarpi, smábar, öryggishólfi, hárþurrku og hljóðeinangrun. Aðgangur að neti stendur gestum til boða í gestamóttöku.
Tveir veitingastaðir eru á hótelinu. Á Il Gatopardo geta gestir notið þess besta sem ítölsk matreiðsla hefur að bjóða og á Le Café Bistro er hægt að slaka á yfir glasi og léttum veitingum.
Á hótel Dom Pedro Palace er einnig glæsileg ráðstefnumiðstöð með rúmgóðum og björtum fundarsölum og fullkomnum ráðstefnubúnaði svo og heilsumiðstöð með innisundlaug, þreksal, nuddpotti, sánu, gufubaði og nuddþjónustu. Gengið er upp brekku að hótelinu.
Í hótelinu eru einnig verslanir þar sem meðal annars er seld merkjavara.
Veitingastaðir: Á hótelinu og í næsta nágrenni
Nettenging: Þráðlaus nettenging án endurgjalds er á sameiginlegum svæðum og í herbergjum
Glæsilegt hótel í miðborginni
Góð aðstaða fyrir árshátíðahópa
Fínir veitingastaðir og heilsulind
Heillandi hótel í miðborg Lissabon í göngufæri við verslunargötuna Avenida Libertade og fjörugt mannlíf.
Á hótelinu eru 300 rúmgóð herbergi (þar á meðal 12 svítur), nýlega endurnýjuð frá grunni, búin nýjum húsgögnum úr íbenviði og ryðfríu stáli.  Á öllum herbergjum er sjónvarp, öryggishólf, netaðgangur, smábar, sími, hárþurrka og loftkæling.
Stutt er frá hótelinu í sögufræg hverfi borgarinnar eins og Bairro Alto og Princípe Real. Þar er að finna lífleg veitingahús, bari, listasöfn, verslanir og staði þar sem Fado-tónlist er flutt.
Á Altis-hótelinu eru tveir veitingastaðir. Annar þeirra er D. Fernando-grill á 12. hæð þar sem hægt er að gæða sér á rammportúgölskum mat og virða fyrir sér stórkostlegt útsýni um leið. Hinn heitir Rendez Vouz Café sem býður upp á ýmiss konar mat og léttar veitingar hvenær sem er dagsins. Einnig eru tveir barir á hótelinu.
Hótelið hýsir 18 vel búna ráðstefnu- og fundarsali sem rúma allt frá 8 til 750 manns. Upphituð innisundlaug og líkamsræktarsalur standa gestum til boða og einnig er hægt að fá ýmiss konar dekurmeðferð.
Veitingastaðir: Á hótelinu og í næsta nágrenni
Nettenging: Þráðlaus nettenging án endurgjalds er á sameiginlegum svæðum og í herbergjum
Fyrirtaks hótel í miðborginni
Tivoli Avani er nýuppgert og fallegt 4 stjörnu hótel í miðborg Lissabon, steinsnar frá breiðgötunni Avenida Liberdade. Þar er iðandi mannlíf, kaffihús, verslanir og götuveitingahús.
Öll herbergi á hótelinu eru nýlega uppgerð í einföldum, þægilegum og nútímalegum stíl og rúmgóð. Þau eru búin öllum nútímaþægindum eins og þráðlausri nettengingu, sjónvarpi, útvarpi með iPod-vöggu, síma, hægindastól, öryggishólfi, espresso-kaffivél, hárþurrku, smábar og loftkælingu. Sum herbergi eru með svölum.
Á hótelinu eru tveir veitingastaðir. Olivier Avenida er alþjóðlegur staður sem tekur 65 manns í sæti og matseðillinn er fullur af nýjungum. Yakuza er sushi- og sashimi-staður, rekinn af Olivier-veitingahúsinu og tekur 34 í sæti. Með fyrirvara er hægt að laga matseðil að smekk hópa sem vanir eru Miðjarðarhafs-, indverskum eða öðrum mat frá tilteknum heimshlutum.
Fundaraðstaða er á hótelinu og systurhótelinu Tivoli Lisboa við hliðina og hentar vel fyrir fundi þar sem friðar og næðis er krafist. Þráðlaust netsamband er í fundarherbergjum og á opnum svæðum. Aðgangur er að frístundaaðstöðu, tveimur veitingastöðum og tveimur börum er á systurhótelinu. Af "SKY" barnum á efstu hæð Tivoli Lisboa er fallegt útsýni yfir borgina.
Veitingastaðir: Á hótelinu og í næsta nágrenni
Nettenging: Þráðlaus nettenging er gegn gjaldi á sameiginlegum svæðum og í herbergjum 15 EUR sólarhringurinn
Fallegur og gróinn garður
Mjög gott nýlega uppgert hótel. 3km frá breiðgötunni Avenida da Liberdade. Verslunargötur og veitingastaðir rétt við hótelið og stutt er í dýragarðinn.
Í hótelinu eru 577 fallega innréttaðar vistarverur sem skiptast í tveggja manna herbergi og svítur, hægt er að bæta við rúmi. Innréttingar eru klassískar og stílhreinar, í hlýjum litum. Teppi er á gólfum. Loftkæling og upphitun er í öllum herbergjum, flatskjársjónvarp með gervihnattarásum, öryggishólf, straujárn og strauborð og aðstaða til að laga kaffi og te. Vatn á flöskum fæst gegn gjaldi. Á baðherbergjum er baðker, hárþurrka og baðvörur. Svítum fylgja baðsloppar og inniskór.  Gluggar ná frá gólfi upp í loft og litlar svalir með útsýni yfir hótelgarðinn eða borgina eru við öll herbergin. Þráðlaust internet er gestum að kostnaðarlausu í sameiginlegum rýmum en gegn gjaldi á herbergjum.
Morgunverðarhlaðborð með heitum og köldum réttum er í veitingasal. Á veitingastaðnum Citrus eru í boði fjölbreyttir portúgalskir og alþjóðlegir rétti af matseðli. Við veitingastaðinn er bar með úrvali portúgalskra víntegunda. Tapas & Tiles er veitingastaður og bar með verönd sem snýr út að grónum hótelgarðinum. Þar eru í boði léttir réttir og kokteilar af ýmsum gerðum. Auk þess eru matar- og drykkjarsjálfsalar í hótelinu.
Þó að Marriott sé í miðborg Lissabon er hótelgarðurinn fallegur og gróinn og þar er sundlaug með sólbekkjum í kring og handklæðum. Líkamsræktaraðstaðan er hin ágætasta og er opin allan sólarhringinn.
Gestamóttakan er opin allan sólarhringinn, þar er hraðbanki, töskugeymsla og þvotta- og þurrhreinsiþjónusta, auk gjafaverslunar. Starfsfólk aðstoðar við miðakaup og bílaleigu.
Lisbon Marriott er mjög gott hótel þar sem verslanir og veitingastaðir eru allt um kring. Dýragarðurinn er í göngufæri og með almenningssamgöngum er auðvelt að komast að öllum helstu söfnum og kennileitum.
Veitingastaðir: Á hóteli og allt um kring
Miðbær: 3 km frá Avenida da Liberdade.
Nettenging: Gegn gjaldi á herbergjum, frítt í sameiginlegum rýmum.
Helgi er 42 ára og starfar sem sölumaður hjá Ísfugl. Helgi starfaði árum saman sem fararstjóri fyrir Íslendinga erlendis, aðallega í  Portúgal og á Kanaríeyjum.
Helgi er mikill áhugamaður um ýmis konar matargerð og listakokkur.
Katrín er 43 ára ferðaráðgjafi hjá Iceland Travel og hefur starfað sem fararstjóri í fjölmörg ár, lengst af í Portúgal og á Kanaríeyjum.
Perla rekur einnig kertagerð með handunnin ilmkerti.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00